ગુજરાત ઇન્ડસ્ટ્રીયલ સિકયુરીટી ફોર્સ સોસાયટી, અમદાવાદ જે રાજય સરકારશ્રી પ્રેરિત સોસાયટી છે અને જેનું રજીસ્ટ્રેશન સોસાયટી રજીસ્ટ્રેશન એકટ-૧૮૬૦ મુજબ તેમજ પ્રાઇવેટ સિકયુરીટી એજન્સીસ એકટ-૨૦૦૫ અન્વયે થયેલ છે. આ સંસ્થા રાજય સરકારશ્રીના ખાતા/ યુનિટો / કચેરીઓ / બોર્ડ-નિગમોમાં માંગણી મુજબની સલામતી સેવાઓ પુરી પાડે છે. તેમાં રક્ષા શકિત યુનિવર્સિટીમાંથી ’’ડીપ્લોમા ઇન પોલીસ સાયન્સ’’ અભ્યાસક્રમમાં સફળ થયેલ વિધાર્થીઓમાંથી પ૦ ટકા સિકયુરીટી ગાર્ડઝની જગ્યાઓ પ્રાથમિકતાના ધોરણે ભરવા સૈધ્ધાંતિક નિર્ણય લેવામાં આવેલ છે.